Nr. C 319/52 De Europæiske Fællesskabers Tidende 30. 11. 87 
Udtalelse om forslag til Rådets afgørelse om et fællesskabsprogram med henblik på etablering 
og udvikling af erhvervsfremme- og innovationscentre samt nettet af sådanne centre 
(87/C 319/16) 
Rådet for De Europæiske Fællesskaber besluttede den 5. februar 1987 under henvisning til 
EØF-traktatens artikel 198 at anmode om Det økonomiske og sociale Udvalgs (ØSU) udtalelse 
om ovennævnte emne. 
Det forberedende arbejde henvistes til Udvalgets sektion for regionaludvikling og fysisk 
planlægning, som udpegede Nikolaos Vassilaras til ordfører. 
Sektionen vedtog sin udtalelse den 15. juli 1987. 
Det økonomiske og sociale Udvalg vedtog på sin 248. plenarforsamling, den 23. september 
1987, uden stemmer imod og med 4 stemmer hverken for eller imod, følgende udtalelse: 
Indledning 
Skønt det foreliggende forslag er en del af handlingspro­
grammet for de små og mellemstore virksomheder 
(SMV) som ØSU i øjeblikket er i gang med at udarbejde 
en udtalelse om, bør det ikke desto mindre betragtes 
som en regionalpolitisk foranstaltning. Samtidig her­
med skal det supplere og ikke overlappe andre foran­
staltninger i handlingsprogrammet. Forslaget går ud på 
at sprede ny teknologisk udvikling og innovation til de 
mindre gunstigt stillede områder af Fællesskabet og 
bidrage til strukturomlægninger i områder, hvor indus­
trien er i tilbagegang. Det skal nu vurderes, om gennem­
førelsen af forslaget til forordning vil medføre regional 
udvikling, forbedre den økonomiske struktur og skabe 
beskæftigelse i ugunstigt stillede områder. 
ØSU godkender principielt forslaget til forordning, men 
har dog følgende bemærkninger: 
Generelle bemærkninger 
1. Forslaget synes først og fremmest at tage sigte på 
mindre industrivirksomheder. Selv om det erkendes, at 
regionaludviklingen navnlig skal sigte på fremme af 
mindre forarbejdende virksomheder, erkendes det lige­
ledes, at der er betydelige udviklingsmuligheder for 
mindre virksomheder i tjenesteydelses- og håndværks-
sektoren. Selv i turistbranchen, som tilsyneladende ikke 
falder ind under forordningens område, kunne der op­
rettes datastyrede små og mellemstore virksomheder og 
udvikles nye produkter til markedet. Det er dog vigtigt 
at erkende, at det er forarbejdende virksomheder, der 
er nøglefaktoren for vækst i et mindre udviklet område. 
Men det ville alligevel være nyttigt at kunne finde frem 
til potentielle virksomheder af enhver selskabsform her­
under også aktieselskaber i alle sektorer indbefattet 
servicesektoren og give dem supplerende uddannelse 
især inden for administrative formaliteter og ledelses-
teknik i de tilfælde, hvor medlemslandets regering ikke allerede råder over et passende program. F.eks. kunne 
der dannes håndværkersammenslutninger i form af ko­
operativer. 
2. ØSU understreger, at man ifølge Kommissionens 
begrundelse ikke må forveksle erhvervsfremme- og in­
novationscentre (EIC), således som de defineres i forsla­
get til forordning, med eksisterende »erhvervscentre« 
oprettet af medlemsstaterne, hvoraf nogle er ganske 
velfungerende uden dog at opfylde de samme krav. Der 
er heller ikke tale om »informationscentre«, som der 
opereres med i handlingsprogrammet for små og mel­
lemstore virksomheder. ØSU frygter stadigvæk, at de 
forskellige begreber vil blive blandet sammen og er 
tilbøjelig til at tro, at der i områder, hvor der både er 
et erhvervsfremme- og innovationscenter og et informa­
tionscenter, bør stræbes efter samarbejde og på et senere 
tidspunkt sammenslutning. For at hindre dobbeltarbej­
de er det af afgørende betydning, at en medlemsstats 
regering i det mindste orienteres om planer om at støtte 
etableringen af et erhvervsfremme- og innovationscen­
ter på dens område. 
3. Man bør ikke glemme, at målet med EF-program-
met er at stimulere etableringen af sunde og velfunge­
rende virksomheder, der kan skabe flere arbejdspladser. 
Erhvervsfremme- og innovationscentrene er specielt ud­
tænkt med henblik på regionaludvikling og er specielt 
beregnet på fremme af innoverende firmaer. Hovedakti­
viteterne bør indebære uddannelse af potentielle ledere, 
bistand og follow-up inden for markedsføring og pro­
jektudvikling og udveksling af teknologiske informatio­
ner via et europæisk net. ØSU mener imidlertid, at 
erhvervsfremme- og innovationscentrene, der fungerer 
som servicecentre, der kan trække alle de potentielle 
iværksættere i et område til, også bør centralisere alle 
nødvendige informationer om national og EF-lovgiv-
ning og yde omfattende teknisk bistand, således at 
man på et og samme sted kan klare alle de potentielle 
afskrækkende formaliteter, som oprettelsen af en er­
hvervsvirksomhed indebærer. Den tekniske bistand bør 
omfatte rådgivning om, hvorledes man sikrer, at inno-
vationsprojekter gøres forenelige med miljøbeskyttel­
seskravene. Der bør også gives informationer om EF's 
forsyningspolitik osv. 
30. 11. 87 De Europæiske Fællesskabers Tidende Nr. C 319/53 
Erhvervsfremme- og innovationscentrenes struktur 
4. Det er vigtigt, at Kommissionen udvikler en orga­
nisationsstruktur, der afspejler de forskellige sponsorers 
interesser, dvs. både den private og den offentlige sek­
tor. Strukturen skal være ens for alle centre og i samfun­
dets interesse sikre, at de disponible ressourcer kan 
udnyttes optimalt af erhvervsfremme- og innovations­
centrene. 
Man bør ikke undervurdere det ansvar, de allerede 
velfungerende, etablerede firmaer har med hensyn til at 
støtte oprettelse og fremme af nye virksomheder, og 
således forbedre hele områdets erhvervsstruktur. Det 
er erhvervsfremme- og innovationscentrenes opgave at 
stimulere og udbygge denne støtte. 
Ligeledes bør de faglige og sociale organisationer, der 
ønsker at tage del i denne støttefunktion, opmuntres 
hertil. 
Finansielle problemer 
5. Universiteter, erhvervslivet og lokale sammen­
slutninger vil arbejde tæt sammen med banker og 
finansieringsselskaber i forbindelse med oprettelsen af 
disse centre, og Kommissionen og de nationale myn­
digheder bør via passende foranstaltninger opfordre 
dem til at supplere den start- og udviklingskapital, der 
er nødvendig i projektfasen (seed-capital). 
6. I den nuværende situation, hvor EF's ressourcer 
er begrænsede, foreslår ØSU, at bistanden til erhvervs­
fremme- of innovationscentrene først og fremmest skal 
komme de områder til gode, der er dårligst stillede, 
inde i en ugunstig udvikling eller beliggende i perifere 
områder. Under ingen omstændigheder må erhvervs­
fremme- og innovationscentrene ligge så tæt, at der 
opstår uhensigtsmæssig konkurrence. Dette bør undgås 
ved nøje overholdelse af Kommissionens kriterier for 
oprettelsen af disse centre (se artikel 1, stk. 2). 
7. EF-støtten skal bevilges over en periode på op til 
10 år, fordi det i mindre gunstigt stillede områder vil 
være vanskeligt at nå de ønskede resultater og gøre 
centret økonomisk selvkørende efter 5 år. Støtten bør 
være fleksibel nok til at kunne tilpasses specifikke lokale 
Bruxelles, den 23. september 1987. behov (f.eks. leje eller ombygning af lokaler med hen­
blik på oprettelse af erhvervsfremme- og innovations­
centre eller tilmed nybygninger). Der synes at være 
indeholdt en vis margen i artikel 3 for en sådan fleksibel 
fortolkning. 
8. Da pengene til finansiering af erhvervsfremme- og 
innovationscentrene kommer fra en række forskellige 
kilder, er det vigtigt, at Kommissionen er opmærksom 
på, hvilke kriterier der anvendes for bevillingen af mid­
ler og ligeledes, at anvendelsen af disse midler kontrol­
leres. 
Uddannelse 
9. ØSU anmoder Kommissionen om at sikre, at de 
nye erhvervsfremme- og innovationscentre kan råde 
over specielt uddannet lokalkendt arbejdskraft. 
I alle tilfælde kræves der høj professionel kompetence 
på alle ledelses- og uddannelsesniveauer. Det ansatte 
personale bør anvende det europæiske net med henblik 
på deltagelse i seminarer og således sammenligne deres 
erfaringer. 
10. Projekterne bør vurderes meget omhyggeligt ved 
starten for at få større sikkerhed for gunstige resultater, 
men man bør også være opmærksom på, at udvælgel­
sesprocessen ikke bliver så selektiv, at man udelukker 
projekter, der kunne komme på tale, efter at den poten­
tielle iværksætter har gennemgået en uddannelse. Der 
bør ske en meget pågående markedsføring af disse nye 
uddannelsesprogrammer i lokalsamfundene, således at 
alle egnede personer får lige adgang til den service, 
erhvervsfremme- og innovationscentrene kan yde. 
Kontrol med resultaterne 
11. Alle innovationscentre skal udgive en årsrapport 
i en form, som Kommissionen senere skal tage stilling 
til, således at hvert centers effektivitet kan kontrolleres 
og vurderes af offentligheden. 
12. ØSU tilslutter sig, at centrene skal danne et euro­
pæisk net: koordineringen mellem centrene kan anven­
des til informationsudveksling, og den kan gøre de 
regionale myndigheder opmærksomme på innovation 
elle nye metoder, som med positive resultater anvendes 
andre steder. 
Alfons MARGOT 
Formand for 
Det økonomiske og sociale Udvalg 
Nr. C 319/54 De Europæiske Fællesskabers Tidende 30. 11. 87 
BILAG 
til Det økonomiske og sociale Udvalgs udtalelse 
Forkastede ændringsforslag 
Følgende ændringsforslag, der er fremsat på grundlag af sektionens udtalelse og indgivet i overensstemmelse 
med forretningsordenen, blev forkastet under forhandlingerne: 
Pkt. 3 
Følgende andet afsnit tilføjes: 
»Samtidig med at vi på ny tilslutter os ideen om erhvervsfremme- og innovationscentre, må vi erkende, at 
der endnu er forholdsvis få i drift, at resultaterne er blandede, samt at det godt kan tænkes, at det vil blive 
nødvendigt at ændre nogle af kriterierne for deres oprettelse og drift væsentligt i lyset af nye erfaringer. På 
denne baggrund er det nok bedre på nuværende tidspunkt at give etablerings- og omkostningsbistand til 
færre end de 70 nye centre, der er foreslået.« 
Begrundelse 
Teksten forklarer sig selv. 
Afstemningsresultat 
Ændringsforslaget blev forkastet med 22 stemmer for og et stort flertal imod. 
Pkt. 6 
Til slut tilføjes følgende: 
»Hvis forslagene til omstrukturering af Regionalfonden vedtages i deres nuværende form, hvorved det 
støtteberettigede område reduceres, vil der opstå problemer for allerede eksisterende erhvervsfremme- og 
innovationscentre, der ligger i områder, som ikke længere er støtteberettigede. Det kan også meget vel tænkes, 
at områder, der kunne have gavn af et sådant center, afskæres fra at få det. Skulle dette blive tilfældet, vil 
ØSU bede Kommissionen om at tage kriterierne op til fornyet overvejelse for at sikre en fair behandling.« 
Begrundelse 
Teksten forklarer sig selv. 
Afstemningsresultat 
Stemmer for: 28, stemmer imod: 57, stemmer hverken for eller imod: 14. 
Pkt. 8 
Efter ordene: »er opmærksom på« slettes », hvilke kriterier, der anvendes for bevillingen«, og i stedet indsættes 
følgende: »behovet for at standardisere kriterierne for bevilling«. 
Begrundelse 
Efter studiegruppens besøg i SOCRAN-centeret i Liége fandt den, at der anvendes for mange forskellige 
kriterier for fremskaffelsen af de forskellige finansieringskilder. Vi anmoder hermed klart Kommissionen om 
at tage initiativ til at standardisere kriterierne for al finansiering. 
Afstemningsresultat 
Ændringsforslaget blev forkastet med 11 stemmer for og et meget stort flertal imod.